Jensen Interceptor
**Jensen** er et britisk bilmerke, mest kjent for luksuriøse håndlagde sportsbiler, med bilproduksjon i årene fra 1936 til 1976, samt i perioden 1983 fram til 1987 og 2001 til 2002.
I 2007 ble selskapet V Eight Ltd stiftet med base i Jensen-spesialisten Cropredy Bridge Garages. Det nye selskapet ble stiftet for å produsere 50 Interceptor S, basert på chassis til eldre utgaver av Interceptor, modne for restaurering. Cropredy Bridge Garages er nå en del av konsernet V Eight Ltd. I 2010 presenterte formaet den tenkte nye versjonen av bilen, Interceptor SX, som får nytt oppdatert design. Martin Robey Ltd er firmaet som overtok mesteparten av karosseriformene fra jensenfabrikken, og som nå produserer disse på nytt ved behov.

Brødrene Ricard og Alan Jensen begynte i bilbransjen omtrent på samme tid og på samme måte som Jaguar-stifteren William Lyons, ved å bygge spesialkarosseri til Austin Seven. De første Jensen-bilene var karosserifporbedringer av ulike merker, deriblant Ford. Brødrene kjøpte ut karosseribyggeren W.J. Smiths & Sons hvor de jobbet i 1936, og døpte det om til Jensen Motors.

Deres egen produksjon var en liten del av den totale produksjon. Deres viktigste inntektskilde var leieproduksjon for Austin Healey (100 og 3000), Volvo (P1800), Sunbeam (Tiger) med fler.

Deres kanskje mest kjente modeller var Jensen Interceptor og Jensen FF (*Ferguson Formula*). Sistnevte hadde permanent firehjulstrekk med 63% drift på bakhjulene og 37% drift på forhjulene, automatisk lås i senterdifferensialen og diffbrems bak. Den automatiske låsen slo inn når et hjul spant, og ellers var den åpen. Maxaret ABS-systemet var utviklet av Dunlop for bruk i nesehjulene på passasjerfly. Først med de senere års firehjulstrekksystemer, som styrer hvert hjul individuelt etter behov, har systemet fra Jensen FF blitt forbigått, og Audis første utgave av quattro-systemet var ikke på langt nær like avansert.

Jensen FF var basert på Interceptor, men hadde lengre front for å få plass til firehjulstrekk. Både FF og Interceptor var utstyrt med bigblock V8-motorer fra Chrysler, nærmere bestemt 383 fram til og med 1971 og seinere 440 i Interceptor MK III fra 1972.

Produksjonen av biler opphørte i 1976, og ble flere ganger forsøkt gjenopplivet. I 1998 ble merket gjenopplivet av det britiske selskapet *Creative Design Ltd*. Dette varte bare fram til 2002, før produksjonen igjen ble nedlagt grunnet underkapsitet i produksjonen, som førte til for lang ventetid for de som hadde bestilt biler mot depositum.

I 2007 har V Eight Ltd startet opp med produksjon av en ny Interceptor S bygget på gamle chassis. Interceptor S ser ut som en tidlig Interceptor, men har en 2007-modell General Motors LS2 aluminium V8 6.0-liter med 430 hestekrefter. En ytterligere oppdatering av denne under et nytt selskap har fått navnet Interceptor R. I 2011 kom Interceptor SX. Denne får GMs LS7+ 7-liters motor med 620 hestekrefter, og koster £ 145000. Det foreligger konkrete planer om en helt ny Interceptor med radikalt endret design, men som er en naturlig fornyelse av kjente designelementer, i 2014.

Modeller
--------

En Jensen 541R
En Jensen 541 DeLuxe, 1956
* Jensen S-type (1936–1941)
* Jensen H-type (1938–1945)
* Jensen PW (1946–1952)
* Jensen Interceptor (1950–1957)
* Jensen 541 (1954–1959)
* Jensen 541R (1957–1963)
* Jensen CV8 (1962–1966)
* Jensen Interceptor MK I, II, III, S4 (1966–1976)
* Jensen FF MK I, II, III (1966–1971)
* Jensen-Healey MK I, II, 5 (1972–1975)
* Jensen GT (1975–1976)
* Jensen S-V8 (2001)

Eksterne lenker
---------------

* (en) Jensen Motors – kategori av bilder, video eller lyd på Commons Rediger på Wikidata
* Bilnorge.no sin historie om merket
* Richard Calver's Jensen history (engelsk)
* Jensen Motors WebRing (engelsk)
* Den Norske Jensenklubben (norsk og engelsk)
* V Eight Ltd. (engelsk)
* Ny Interceptor SX (engelsk)
* Ny Interceptor R (engelsk)